Diari Oficial de la Generalitat Valenciana


Sumari del DOGV 4434, del 06-02-2003 (2003/906)

Procediment d'execució número 156/2001. Cèdula de notificació.
--------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/906


Organisme emissor
:   Jutjat Social Número 25 de Madrid

Tipus de document
:   Anunci

Procediment d'execució número 156/2001. Cèdula de notificació. [2003/Q906]
  
María José Escobar Bernardo, secretària judicial del Jutjat Social número 25 de Madrid, faig saber:
  
Que en el procediment d'execució 156/2001 d'este Jutjat Social, que se seguix a instàncies de Francisco Alonso contra l'empresa Oroprem, SA, sobre acomiadament, s'ha dictat la següent resolució, la part dispositiva de la qual s'hi acompanya.
  
I perquè valga de notificació en forma legal a Enrique Sanchis Bordetas, en parador ignorat, expedisc la present perquè s'inserisca en el Butlletí Oficial de la Província.
  
S'advertix al destinatari que les següents comunicacions es faran a les estrades d'este jutjat, tret d'aquelles que revestisquen forma d'interlocutòria o sentència, o es tracte de citació a termini.
  
Madrid, 8 de gener de 2003.- La secretària judicial: María José Escobar Bernardo.
  
«Jutjat Social número 25 de Madrid
  
Número d'actuacions: DEM 600 /2001 i acumulades
  
Número d'execució: 156/2001 i acumulades
  
Matèria: acomiadament
  
Executants: Francisco Alonso García i uns altres
  
Executat: Oroprem, SA
  
Interlocutòria
  
Madrid, 8 de gener de 2003
  
Fets
  
1. Mitjançant les actuacions de 26 de novembre de 2001 i 15 de febrer de 2002, s'acorda, respectivament, l'execució, així com la seua ampliació posterior, contra Oroprem SA, que, sense perjuí de donar per reproduïts, en l'epígraf E de la part dispositiva de la darrerament esmentada, es diu textualment: ?... S'advertix i es requerix l'executat en els termes exactes exposats en els raonaments jurídics 4 i 5; i, més específicament, requeriu Eduardo Muriel Ledesma, Francisco Sánchez García, Antonio Muriel Gutiérrez, Pablo Gargallo, SL, i Juan Antonio Yela Ibáñez, a fi que en el termini de tres dies manifesten a este jutjat els béns o recursos econòmics que hi ha de l'empresa executada, Oroprem, SA...-.
  
2. En Junta General extraordinària universal de la mercantil esmentada, feta el 6 de febrer de 1997, s'acorda reelegir Eduardo Muriel Ledesma com a administrador únic, per un període de cinc anys.
  
3. Mitjançant escriptura notarial de 4 de juliol de 2001, presentada el següent dia 17 al Registre Mercantil, el senyor Muriel Ledesma apodera Francisco Sánchez García, perquè: ?...en nom i representació de la societat poderdant, pot exercitar tota classe de facultats de representació, direcció i administració de la companyia, judicialment i extrajudicial i d'administració i disposició a títol onerós del seu patrimoni, incloses les de disposició immobiliària i autoritzar tots els contractes que estime convenients als interessos de la societat...-; i caldrà donar per reproduïda la resta d'esta inscripció, i també les que es diran posteriorment, a estos efectes.
  
Este mateix dia, com també ho és la data de la seua presentació registral, apodera el seu fill, Antonio Muriel Gutiérrez, en idèntics termes als exposats.
  
No consten revocats cap dels esmentats apoderaments.
  
4. El senyor Muriel Gutiérrez, mitjançant l'escrit de 27 de juliol de 2001, presentat registralment l'1 d'agost, apodera Pablo Gargallo, SL; apoderament que tampoc consta revocat.
  
5. Pablo Gargallo, SL, comença les seues operacions el 24 de novembre de 1999, i concorre a la seua constitució el restaurant La Caleta, SL, i, en nom seu, Juan Antonio Yela Ibáñez, atesa la seua condició d'administrador únic, i Enrique Sanchis Bordetas. No obstant això, la societat concurrent subscriu tot el capital social; tot i que es nomene el senyor Sanchis administrador únic.
  
6. En Junta General extraordinària d'accionistes d'Oroprem, feta el 21 de març de 2002, elevada a escriptura pública el següent 9 d'abril, se cessa com a administrador únic el senyor Muriel Ledesma, i es nomena en lloc seu José María Sanz Remesal.
  
7. Atés que cap dels requerits no va contestar en cap sentit, s'acorda citar-los de compareixença, així com a les parts, i es farà en este sentit la segona exclusivament pel que fa al senyor Yela; en els termes que figuren a les actes esteses a este efecte i que es donen per reproduïts.
  
Raonaments jurídics
  
1. Tal com indica el número 3 de l'article 239 del TRLPL, en connexió amb el número 2, l'òrgan judicial: ?...podrà imposar multes coercitives als qui, no sent-ne part en l'execució, incomplisquen injustificadament els seus requeriments tendents a aconseguir la deguda i completa execució del que s'ha resolt, o per a obtindre el compliment de les obligacions legals imposades en una resolució judicial...-.
  
2. D'acord amb l'article 247.1 del TRLPL, l'executat contrau una sèrie d'obligacions en el tràmit executori, respecte a les quals ha de mostrar una activa participació, les que allí s'indiquen. Però esta referència no és innominada i inconcreta, ja que el número 2 imputa esta obligació, cas de les persones jurídiques, 1: ?...els seus administradors o les persones que legalment les representen...-.
  
Fetes estes precisions, cal tenir en compte les dates en què es van dictar les corresponents actuacions (ordinal primer); aquella en què s'han designat com a administrador únic i/o apoderats (ordinals, segon, tercer i quart) i, en conseqüència, la seua obligació de contestar al requeriment esmentat.
  
Vist això se'ls ha d'imposar als senyors Muriel Ledesma, Muriel Gutiérrez, Sánchez García i Sanchis Bordetas, este darrer com a administrador únic de Pablo Gargallo, SL, la multa que es dirà en un fonament posterior.
  
Esta no pot afectar, hui per hui, el senyor Yela Ibáñez, ja que com a tal no figura com a apoderat i/o administrador únic; no sense ressaltar l'atípic que suposa que sent ell únic del restaurant la Caleta, SL, i esta societat propietària al cent per cent de Pablo Gargallo, SL, aparega el senyor Sanchis com a administrador únic d'esta darrera; tot això sense perjuí d'allò que en provisió a banda es decidisca sobre l'hipotètic delicte denunciat pels actors.
  
3. A l'hora de fixar la quantia d'esta multa cal atendre els dos paràmetres que es desglossen al número 2, de l'article 239, que són: ?...la resistència al compliment i la capacitat econòmica del requerit...-. Així mateix, cal recordar que esta multa no pot superar en la quantia: ?...la màxima prevista per a les multes al Codi Penal com a pena corresponent a les faltes...-.
  
Atés que hi ha una persistent resistència al compliment del que s'ha ordenat, com ja es va indicar, i presumint una normal capacitat econòmica de la persona com a ens individual, cal imposar-los una multa diària de 30 euros, a cada un d'ells.
  
4. No obstant el que s'ha dit anteriorment, esta multa només serà exigible transcorreguts cinc dies des de la notificació d'esta interlocutòria i en el cas que persistisquen en la seua actitud, la qual es podrà suspendre si una vegada iniciat el termini procedixen a complimentar el requeriment.
  
5. De conformitat amb l'article 184 del TRLPL, contra esta interlocutòria s'hi pot interposar un recurs de reposició en el termini de cinc dies comptadors des de la notificació, i sense perjuí del qual es portarà a efecte la resolució impugnada.
  
- Part dispositiva
  
En virtut d'això, vists els preceptes legals esmentats i els altres de general aplicació, dispose:
  
Imposar una multa coercitiva de 30 euros diaris a Eduardo Muriel Ledesma, Antonio Muriel Gutiérrez, Francisco Sánchez García i Enrique Sanchis Bordetas, este darrer coma administrador únic de Pablo Gargallo, SL, que en el seu cas s'ingressaran al Tresor Públic, tot i que no serà exigible fins a passat el termini de cinc dies des de la notificació de la present resolució, i sempre que els esmentats persistisquen en la seua negativa a complir el que ha acordat este jutjat.
  
Notifiqueu esta resolució a les parts.
  
Així, mitjançat esta interlocutòria, ho pronuncie, mane i firme.
  
El magistrat jutge: José Luis Asenjo Pinilla».
  
 Diligència